**Ministru kabineta noteikumu projekta**

**„Grozījumi Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas valsts robežas likuma 10.panta divpadsmitā daļa, 12.panta otrā daļa, 22.panta septītā daļa un 24.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Robežšķērsošanas vietas uz Latvijas Republikas – Krievijas Federācijas valsts robežas bija noteiktas ar 1993. gada 2. jūnija līgumu „Latvijas Republikas Valdības un Krievijas Federācijas Valdības vienošanās par muitas robežas caurlaides punktiem”. 2013.gada 21.novembrī tika parakstīts jauns Latvijas Republikas valdības un Krievijas Federācijas valdības līgums par Latvijas – Krievijas valsts robežšķērsošanas vietām (turpmāk – Līgums). Līgumā ir noteiktas Latvijas – Krievijas valsts robežšķērsošanas vietas, to novietojums un klasifikācija. Līgumā nav noteiktas Latvijas un Krievijas robežšķērsošanas vietas vietējai pierobežas satiksmei (Aizgārša, Bērziņi un Punduri), jo pašreiz no Krievijas Federācijas puses vairāk nepastāv atbilstoša robežšķērsošanas vietu infrastruktūra un atbilstoši pievedceļi. Tādējādi no Līguma teksta tika izsvītrotas Latvijas un Krievijas robežšķērsošanas vietas vietējai pierobežas satiksmei.Papildus Līgums nosaka, ka caur Latvijas Republikas robežšķērsošanas vietu „Pededze” un Krievijas Federācijas robežšķērsošanas vietu „Bruņiševa” robežšķērsošana tiks atļauta tikai Latvijas Republikas un Krievijas Federācijas iedzīvotājiem. Šādi ierobežojumi tiks saglabāti līdz Krievijas Federācijas robežšķērsošanas „Bruņiševa” būvniecības (rekonstrukcijas), iekārtošanas, tehnikas aprīkošanas un pievedceļu izveidošanas pabeigšanas.Līdz ar to Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm” (turpmāk – noteikumi Nr.704) nepieciešams svītrot 7.1.apakšpunktu, 1.pielikuma 1., 2. un 17.punktu, papildināt 1.pielikumu ar 6.piezīmi un izteikt 1.pielikuma 16.punktu jaunā redakcijā.Lai novērstu kompetento iestāžu nelietderīgu resursu izlietošanu, noteiktu pārbaužu biežumu pēc noteikumu Nr.704 12.punktā minētās informācijas saņemšanas un, lai novērstu pārmērīgu lidlauka īpašnieku un ekspluatantu pieprasījumu skaitu kompetentajām iestādēm par pārbaudes nepieciešamību, skaidri jādefinē starptautiskās gaisa kuģu satiksmes biežumu lidlaukos, kuri nav aprīkoti saskaņā ar normatīvajiem aktiem par robežpārbaudei un muitas kontrolei nepieciešamajiem tehniskajiem līdzekļiem. Valsts robežsardzes **un Valsts ieņēmumu dienesta (turpmāk – VID) Muitas pārvaldes struktūrvienības**, kuras nodrošina robežkontroli un muitas kontroli šādos lidlaukos, neatrodas to tiešā tuvumā un neplāno attiecīgos resursus, bet faktiski veic kontroli uz esošo resursu rēķina, līdz ar to kontrole pēc izsaukuma var tikt veikta vidēji ne biežāk kā vienu reizi mēnesī.Gadījumos, ja lidlauka īpašnieks vai ekspluatants plāno regulāru starptautisko gaisa kuģu satiksmi, ir nepieciešams izveidot atbilstošu lidlauka infrastruktūru, kur kompetentās iestādes varēs nodrošināt efektīvu un normatīvajiem aktiem atbilstošu gaisa kuģu pārbaudi. Ievērojot iepriekš minēto, noteikumos Nr.704 nepieciešams papildināt 13.punktu ar otro teikumu, kas nosaka, ka lidlaukos, kur nav pastāvīgi izvietota kompetentās iestādes struktūrvienība, pārbaudes veic ne biežāk kā 12 reizes gadā. **Gadījumos, ja lidlauks iesniegs pieprasījumu veikt pārbaudi vairāk nekā 12 reizes gadā un šajā lidlaukā nebūs izveidota nepieciešamā infrastruktūra pārbaužu nodrošināšanai, pieprasījumu kompetentās iestādes noraidīs un lidlauka īpašnieks vai ekspluatants tiks informēts par nepieciešamību izvēlēties citu lidostu vai lidlauku, kurš ir atbilstoši aprīkots pārbaužu nodrošināšanai. Nevar izveidoties situācijas, kad gaisa kuģim un tā pasažieriem netiktu veiktas kompetento iestāžu pārbaudes, jo lidlauka īpašnieka vai ekspluatanta pienākums ir savlaicīgi informēt kompetentās iestādes par plānoto trešo valstu gaisa kuģu nolaišanos attiecīgajā lidlaukā un saņemot kompetento iestāžu noraidījumu, gaisa kuģa nolaišanās tajā nav atļauta. Ja no lidlauka īpašnieka vai ekspluatanta puses netiks ievērotas prasības attiecībā uz pārbaužu veikšanas biežumu un tiks saņemta informācija, ka gaisa kuģis ir nolaidies noraidījuma gadījumā (izņemot piespiedu nosēšanās vai nosēdināšanas gadījumā), kompetentās iestādes, veicot ārkārtas kontroles pasākumus,  ieradīsies attiecīgajā lidlaukā un nodrošinās pārbaudes. Savukārt attiecībā pret lidlauka īpašnieku vai ekspluatantu tiks vērtēts jautājums par tā saukšanu pie atbildības, virzīts jautājums par robežšķērsošanas vietas statusa noņemšanu un ziņots valsts aģentūrai „Civilās aviācijas aģentūra”. Valsts robežsardze sadarbībā ar VAS "Latvijas gaisa satiksme" ir noslēgusi vienošanos par savstarpējo informācijas apmaiņu par Latvijas Republikā no valstīm, kuras nav Šengenas valstis, ielidojošajiem gaisa kuģiem, kas ļaus nodrošināt kontroli attiecībā par Latvijas Republikā ieceļojošajiem gaisa kuģiem.**Veterinārmedicīnas likuma 52.panta ceturtā daļa nosaka, ka robežšķērsošanas vietās, kurās veic muitas kontroli, mājas (istabas) dzīvniekus saskaņā ar Parlamenta un Padomes (EK) 2003.gada 26.maija Regulu Nr.998/2003 par dzīvnieku veselības prasībām, kas piemērojamas mājas (istabas) dzīvnieku nekomerciālai pārvietošanai, un ar kuru groza Padomes direktīvu 92/65/EEK (turpmāk – Regula Nr.998/2003), kontrolē VID. Sākotnēji Regula Nr.998/2003 noteica prasības suņiem, kaķiem un baltajiem seskiem, kas tiek pārvadāti nekomerciāliem nolūkiem, tāpēc VID veica kontroles darbības nekomerciālos nolūkos ievestajiem suņiem, kaķiem un baltajiem seskiem.Regula Nr.998/2003 ir vairakkārt grozīta un papildināta ar prasībām arī citu mājas (istabas) dzīvnieku kontroles darbībām.2013.gada 8.novembrī starp VID un Pārtikas un veterināro dienestu (turpmāk – PVD) ir noslēgta starpresoru vienošanās par pašu patēriņam paredzēto trešo valstu dzīvnieku izcelsmes produktu savākšanas, transportēšanas un uzglabāšanas kārtību, kā arī sadarbības un informācijas aprites kārtību saistībā ar pašu patēriņam paredzēto dzīvnieku izcelsmes pārtikas produktu un mājas (istabas) dzīvnieku ievešanas kontroli (turpmāk – starpresoru vienošanās). Tajā ir noteikta sadarbība nekomerciālos nolūkos no trešajām valstīm ievestu mājas (istabas) dzīvnieku, tai skaitā mājas (istabas) putnu, kontrolē – kontroles darbības veic VID muitas amatpersonas, bet neskaidrību gadījumā konsultējas ar tuvākā PVD kontroles punkta amatpersonām vai privāti praktizējošu veterinārārstu.Ievērojot noslēgto starpresoru vienošanos, VID turpmāk pilnā apjomā varēs nodrošināt mājas (istabas) dzīvnieku nekomerciālas pārvietošanas kontroli robežšķērsošanas vietās, kas ir noteiktas Ministru kabineta 2010.gada 27.jūlija noteikumu Nr.704 „Noteikumi par robežšķērsošanas vietām un tajās veicamajām pārbaudēm” (turpmāk – noteikumi Nr.704) 2.pielikumā.Spēkā esošo noteikumu Nr.704 3.pielikuma 2.piezīme paredz, ka mājas (istabas) putni ir uzrādāmi PVD veterinārajai kontrolei. Ņemot vērā Ministru kabineta 2010.gada 12.janvāra noteikumu Nr.34 „Veterinārās prasības to dzīvnieku apritei, kas nav minēti citos normatīvajos aktos par veterināro kontroli” 11.31.apakšpunktā noteikto, ka mājas (istabas) putnus atļauts ievest Latvijā no trešajām valstīm tikai tad, ja sūtījumā ir ne vairāk par pieciem putniem, VID muitas amatpersonu kontrolei robežšķērsošanas vietās, kas ir noteiktas noteikumu Nr.704 2.pielikumā, ir pakļauti mājas (istabas) putni, ja to skaits sūtījumā ir ne vairāk kā pieci.Ievērojot iepriekš minēto, noteikumos Nr.704 jāgroza 3.pielikuma 2.piezīme. |
|  3. | Projekta izstrādē iesaistītās institūcijas | PVD, Iekšlietu ministrija **un Valsts ieņēmumu dienests**. |
| 4. | Cita informācija | Nav |

*Anotācijas II, III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Normatīvā akta projekts ir tehniska rakstura un tieši neskar sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD, Valsts robežsardze un **Valsts ieņēmumu dienests.** |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

2014.09.03. 14:55

1083

I.Krēgere

67027639, Ilze.Kregere@zm.gov.lv